SET ปิดลบ 2 จุดตามภูมิภาค โบรกฯมองสัปดาห์หน้าผันผวนรอผลประชุม “เฟด”
SET ปิดลบ 2 จุดตามภูมิภาค โบรกฯมองสัปดาห์หน้าผันผวนรอผลประชุม "เฟด" โดยดัชนีตลาดหุ้นไทยปิดที่ระดับ 1,672.33 จุด ลดลง 1.81 จุด หรือ 0.11% มูลค่าการซื้อขาย 42,432.02 ล้านบาท
SET ปิดลบ 2 จุดตามภูมิภาค โบรกฯมองสัปดาห์หน้าผันผวนรอผลประชุม "เฟด"
14 มิ.ย. 2562

ผู้สื่อข่าวรายงานว่า ดัชนีตลาดหุ้นไทยปิดที่ระดับ 1,672.33 จุด ลดลง 1.81 จุด หรือ 0.11% มูลค่าการซื้อขาย 42,432.02 ล้านบาท
10 หุ้นกดดัชนีวันนี้

นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้แกว่งแคบ อิงแดนลบคล้ายคลึงกับตลาดต่างประเทศ โดยตลาดหุ้นในภูมิภาคเอเชียส่วนใหญ่ติดลบเฉลี่ย 0.5% เช่นเดียวกับตลาดในยุโรปที่เทรดบ่ายนี้ก็ติดลบราว 0.3% เนื่องจากตลาดฯไม่ค่อยมีปัจจัยใหม่เข้ามา ขณะเดียวกันต่างก็รอดูการประชุมธนาคารกลางสหรัฐ (เฟด) ในวันที่ 18-19 มิ.ย.นี้ ซึ่งต่างรอดูทิศทางของอัตราดอกเบี้ยว่าเฟดจะส่งสัญญาณออกมาอย่างไร
สำหรับการประชุมกลุ่มประเทศผู้ส่งออกน้ำมัน (โอเปก) มีโอกาสที่จะเลื่อนการประชุมออกไปจากเดิมประชุม 25-26 มิ.ย. แต่อาจจะมีการเลื่อนออกไปเป็นต้นเดือนก.ค.ราววันที่ 3-4 ก.ค. ซึ่งก็เลื่อนออกไปไม่มากไม่น่าจะมีผลกระทบอะไร แต่ตอนนี้ต้องรอดูความชัดเจนอีกทีก่อน
ด้านปัจจัยการเมืองในประเทศต่างก็รอดูทีมคณะรัฐมนตรี (ครม.) ชุดใหม่ โดยต่างก็คาดหวังว่าโครงการภาครัฐฯจะมีการเร่งตัวขึ้น รวมถึงโครงการในพื้นที่พัฒนาระเบียงเศรษฐกิจพิเศษภาคตะวันออก (EEC) ด้วย ซึ่งเห็นได้ชัดวันนี้หุ้นในกลุ่มนิคมอุตสาหกรรมปรับตัวขึ้นได้ดี และกลุ่มค้าปลีกก็ปรับตัวขึ้นตอบรับเรื่องบัตรสวัสดิการแห่งรัฐ ทำให้คงมีแรงเก็งกำไรหุ้นจำพวก Domestic plays กันอยู่ ขณะที่หุ้นจำพวก Global plays ยังต้องรอความชัดเจนจากปัจจัยนอกประเทศ
ส่วนแนวโน้มการลงทุนในสัปดาห์หน้า นายวิจิตร กล่าวว่า ตลาดฯมีโอกาสที่จะผันผวนได้มาก โดยจะต้องรอลุ้นผลการประชุมเฟดในช่วงกลางสัปดาห์ พร้อมให้แนวรับ 1,653 จุด ส่วนแนวต้าน 1,680 จุด และหากผลประชุมเฟดออกมาดีมากก็อาจจะทำให้ดัชนีฯวิ่งขึ้นไปทดสอบแนวต้านระดับ 1,700 จุดได้เช่นกัน
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
WHA มูลค่าการซื้อขาย  2,127.58 ล้านบาท ปิดที่ 4.56 บาท เพิ่มขึ้น 0.16 บาท
SCC มูลค่าการซื้อขาย  1,941.58 ล้านบาท ปิดที่ 458.00 บาท ลดลง 4.00 บาท
CPALL มูลค่าการซื้อขาย  1,592.42 ล้านบาท ปิดที่ 83.00 บาท เพิ่มขึ้น 0.25 บาท
BTS มูลค่าการซื้อขาย  1,323.63 ล้านบาท ปิดที่ 11.80 บาท เพิ่มขึ้น 0.10 บาท
BDMS มูลค่าการซื้อขาย  1,258.79 ล้านบาท ปิดที่ 26.00 บาท ราคาไม่เปลี่ยนแปลง
ตลาดหุ้นเอเชีย
